《从叔君冕见访山间自云平生躬耕钓无求于人中有至乐令某作诗写其萧散之状为赋此篇》
宋代·王庭圭

青鞋布袜绿蓑衣，满目秋江白鸟飞。小楫扁舟乘兴出，斜风细雨钓鱼归。

有间茅屋临苍巘，寻个樵夫上翠微。闲趁牧童吹短笛，倒骑牛背入柴扉。

作者简介：（1080—1172）宋吉州安福人，字民瞻，号卢溪。徽宗政和八年进士。为茶陵丞，有能政。高宗绍兴中，胡铨上疏乞斩秦桧等，谪新州，庭圭独以诗送行。绍兴十九年，坐讪谤编管辰州。桧死，许自便。孝宗即位，除国子监主簿。乾道中除直敷文阁。博学兼通，工诗，尤精于《易》。有《卢溪集》、《易解》、《沧海遗珠》等。